กลับบ้านช่วงสงกรานต์ที่จังหวัดพะเยา แล้วโดนแมวที่บ้านข่วนที่ขา ไม่แน่ใจว่าโดนกัดมั้ยเพราะไม่มีรอยฟัน ฉีดวัคซีนที่บ้านมาแล้ว 2 เข็มค่ะ เข็มที่ 3-4 มาฉีดที่นครสวรรค์ พอถึงกำหนดฉีดเข็มที่ 5 ไป รพ.ที่เคยฉีด วัคซีนหมด เลยไป รพ.อีกแห่งหนึ่ง พบแพทย์ได้รับแจ้งว่า ของ รพ.ใช้วัคซีนคนละตัวกัน ซึ่งยังไม่งานวิจัยว่าจะช่วยเพิ่มภูมิคุ้มกันได้ แต่ถ้าฉีดมาแล้ว 3 เข็ม เข็มที่ 4-5 ไม่จำเป็นต้องฉีดก็ได้ ถ้าแมวไม่ตาย ดิฉันเลยไม่แน่ใจว่าควรจะต้องไปฉีดเข็มที่ 5 อีกมั้ยค่ะ
สวัสดีค่ะ หากในตอนนี้ แมวยังไม่ตาย ไม่หนีหายไปไหน ไม่จำเป็นต้องไปฉีดวัคซีนพิษสุนัขบ้าเข็มที่ 5 ค่ะ แต่หากแมวตายหรือหายไป หรือไม่ได้เห็นแมวอีก แนะนำว่าควรฉีดให้ครบ 5 เข็มค่ะ ทั้งนี้การฉีดวัคซีนพิษสุนัขบ้า ไม่จำเป็นต้องฉีดยี่ห้อเดิม สามารถใช้ยี่ห้ออื่นฉีดได้ค่ะ ซึ่งจะสามารถกระตุ้นภูมิคุ้มกันได้เหมือนกันค่ะ